Tidligere justitsminister Frank Jensen åbner Erhvervsmesse i Tårs søndag

Hvert andet år arrangeres der Erhvervsmesse i Tårs. En lille by i den nu noget større Hjørring Kommune, et eller andet sted er det blevet lidt mere vigtigt at profilere sig for at synliggøre sig og derved komme på Danmarkskortet. Den lokale idrætsforenings håndboldafdeling, Taars-Ugilt Idrætsforening står bag messen. - Det kan måske syne underligt, at det er en idrætsforening, der afholder Erhvervsmesse, men dette er såmænd blot udtryk for det sammenhold vi har i Tårs, siger Else Strauss Harpsø fra idrætsforeningen. Messen begynder søndag klokken 10. Også TV2/NORD's Henrik Arildskov kendt fra "Det grønne Rejsehold" er med på messen.